અમદાવાદ: મ્યુનિ. કોર્પોરેશનના હેલ્થ વિભાગ અને સોલિડ વેસ્ટ મેનેજમેન્ટ વિભાગની પાસે પૂરતી સંખ્યામાં સ્ટાફ છે. આ વિભાગના દર ‌મહિને પાંચ આંકડામાં પગાર મેળવતા અધિકારીઓ પાસે શહેરભરના ગંદકીના ઢગલાનો રોજે રોજનો રિપોર્ટ હોય છે. આમ છતાં સ્વચ્છ ભારત હેઠળ અમદાવાદને સ્વચ્છ બનાવવા સત્તાધીશો કન્સલ્ટન્ટને કામગીરી સોંપીને મ્યુનિ. તિજોરીમાંથી રૂ.૭૦ લાખનો ધુમાડો કરશે. એક તરફ કન્સલ્ટન્ટોની બેદરકારીના કારણે મ્યુનિ. કોર્પોરેશનના બ્રિજ, ગાર્ડન, હોલ, બીઆરટીએસ સહિતના કરોડો રૂપિયાના પ્રોજેકટ પાછળની ડિઝાઇનમાં થતા ફેરફારના કારણે ફકત જેએનયુઆરએમ પ્રોજેકટનાં કામોમાં મ્યુનિ. તંત્રને રૂ.રપ૩ કરોડથી વધુની રકમનું ભારણ ઉઠાવવું પડયું હતું.